Návrh

Komuniké

Vláda Slovenskej republiky na svojom zasadnutí dňa...................... prerokovala návrh na udelenie štátneho súhlasu na pôsobenie súkromnej vysokej školy s názvom Vysoká škola bezpečnostného manažérstva v Košiciach a schválila uznesenie o jeho udelení. Na tejto vysokej škole v súlade s vyjadrením Akreditačnej komisie sa bude vzdelávať podľa bakalárskeho študijného programu „bezpečnostný manažment“ v študijnom odbore „ochrana osôb a majetku“ v dennej a v externej forme štúdia s odporúčaním práva uskutočňovať ho na štandardnú dĺžku štúdia. Štátny súhlas bol udelený spoločnosti s ručením obmedzeným Vzdelanie, s. r. o. so sídlom v Košiciach. Ide o prvú súkromnú vysokú školu uvedeného zamerania v SR a prvú súkromnú vysokú školu v meste Košice.